**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 130**

**din 21 noiembrie 2022**

**privind aprobarea proiectului *,,Înființare centru de colectare prin aport***

***voluntar în Municipiul Câmpulung Moldovenesc”* în vederea participării la apelurile de proiecte PNRR/2022/C3/S/I.1.A, Componenta C3 – Managementul deșeurilor, Subinvestiția I.1.A – Înființare de centre de colectare prin aport voluntar din cadrul Planului Național de Redresare și Reziliență**

Consiliul Local al municipiului Câmpulung Moldovenesc, întrunit în şedinţa extraodinară din data de 21 noiembrie 2022;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 39049 din 18.11.2022;

 -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 39050 din 18.11.2022;

 -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 39051 din 18.11.2022;

 -Raportul Direcției Poliția Locală din cadrul primăriei municipiului Câmpulung Moldovenesc, înregistrat la nr. 39052 din 18.11.2022;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 39053 din 18.11.2022;

 -Avizul Comisiei de specialitate a Consiliului Local;

 -Prevederile Ordonanței de Urgență a Guvernului României nr. 195/2005 privind protecția mediului, cu modificările și completările ulterioare;

 -Prevederile Ordonanței de Urgență a Guvernului României nr. 92/2021 privind regimul deșeurilor, cu modificările și completările ulterioare;

 -Prevederile Ordonanței Guvernului României nr. 2/2021, privind depozitarea deșeurilor;

 -Prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

 -Ghidul specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/ 2022/C3/S/I.1.A

În temeiul art. 129 alin. (2) lit. b) și lit. d), alin. (4) lit. a), lit. d) și lit. g), alin. (7) lit. i), lit. k) și lit. n) şi art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

**HOTĂRĂȘTE:**

**Art.1.**Se aprobă proiectul *„Înființare centru de colectare prin aport voluntar în Municipiul Câmpulung Moldovenesc”* în vederea participării la apelul de proiecte PNRR/2022/C3/S/I.1.A, componenta C3 – Managementul deșeurilor, Subinvestiția I.1.A – Înființare de centre de colectare prin aport voluntar din cadrul Planului Național de Redresare și Reziliență.

**Art.2.**Se aprobă Nota de fundamentare pentru proiectul *„Înființare centru de colectare prin aport voluntar în Municipiul Câmpulung Moldovenesc”* cu privire la necesitatea, oportunitatea și potențialul economic al investiției, conform anexei care face parte integrantă din prezenta hotărâre.

**Art.3.**În cazul obținerii finanțării lucrările și toate cheltuielile aferente proiectului *„Înființare centru de colectare prin aport voluntar în Municipiul Câmpulung Moldovenesc”* vor fi prevăzute în bugetul Municipiului Câmpulung Moldovenesc pentru perioada de realizare a investiției.

**Art.4.**Se aprobă suportarea din bugetul local al Municipiului Câmpulung Moldovenesc a sumelor reprezentând cheltuielile de mentenanță a investiției pe o perioadă de minimum 5 ani de la data efectuării ultimei plăți în cadrul proiectului.

**Art.5.**Municipiul Câmpulung Moldovenesc se angajează să asigure cofinanțarea proiectului, respectiv finanțarea cheltuielilor neeligibile care asigură implementarea proiectului *„Înființare centru de colectare prin aport voluntar în Municipiul Câmpulung Moldovenesc”*, astfel cum acestea vor rezulta din documentațiile tehnico – economice/contractul de lucrări, dacă este cazul.

**Art.6.**Numărul locuitorilor deserviți de proiectul *„Înființare centru de colectare prin aport voluntar în Municipiul Câmpulung Moldovenesc”* este de 20837 , conform datelor INS privind populația Municipiului Câmpulung Moldovenesc la 1 ianuarie 2021, după domiciliu.

**Art.7.**Caracteristicile tehnice ale obiectivului *„Înființare centru de colectare prin aport voluntar în Municipiul Câmpulung Moldovenesc”,* suntconforme proiectului tip publicat de Ministerul Mediului, Apelor și Pădurilor, cu suprafața minimă necesară pentru implementarea proiectului de 2.418,85 mp.

**Art.8.**Se aprobă valoarea maximă eligibilă a proiectului „*Înființare centru de colectare prin aport voluntar în Municipiul Câmpulung Moldovenesc”*, în cuantum de 778.720 euro fără TVA, respectiv 3.830.913,04 lei fără TVA. Valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta C3 – Managementul Deșeurilor, în conformitate cu legislația în vigoare.

**Art.9.**Se nominalizează reprezentantul legal al solicitantului, Mihăiță Negură, primarul Municipiului Câmpulung Moldovenesc, să reprezinte Municipiul Câmpulung Moldovenesc în relația cu Ministerul Mediului, Apelor si Padurilor, să semneze în numele și pentru Municipiul Câmpulung Moldovenesc toate documentele necesare depunerii, contract și implementării proiectului.

**Art.10.**Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |  |  |  |
| --- | --- | --- | --- | --- | --- |
|

|  |  |  |
| --- | --- | --- |
|  **PREŞEDINTE DE ŞEDINŢǍ,** **Boicu Bogdan - Nicolae** |  | **Contrasemnează:****SECRETAR GENERAL****AL MUNICIPIULUI****Erhan Rodica** |

 |  |  |